**ZAPISNIK SA ON LINE SASTANKA SAVJETODAVNOG VIJEĆA**

**INICIJATIVE „ PARTNERSTVO ZA OTVORENU VLAST“**

**(Sarajevo, Zoom metting 14.05.2020. godine, u 14:30 sati)**

Obzirom na okolnosti uzrokovane pandemijom Covid-19, on line sastanak Savjetodavnog vijeća inicijative „Partnerstvo za otvorenu vlast“ održan je 14.05.2020. godine, putem Zoom metting-a.

**Sastanku su prisustvovali:**

* Emsad Dizdarević - predsjedavajući (Transparency international BiH );
* Nedžad Salman – zamjenik predsjedavajućeg (Ministarstvo pravde Bosne i Hercegovine);
* Goran Kučera - član (Ministarstvo pravde Bosne i Hercegovine);
* Vedrana Faladžić - članica (Ured koordinatora za reformu javne uprave);
* Alen Mrgud - član (Agencija za statistiku Bosne i Hercegovine);
* Halida Pašić - članica (Ministarstvo finansija i trezora Bosne i Hercegovine);
* Mevludin Džindo - član (Agencija za prevenciju korupcije i koordinaciju borbe protiv korupcije);
* Lejla Bičakčić - članica (Centar za istraživačko novinarstvo);
* Danira Karović - članica (UG „Zašto ne“);
* Alen Vejzagić – član (Fondacija CPI).

**Administrativno-tehnička podrška**

* Jelena Skokić – zamjenica člana (Ministarstvo pravde Bosne i Hercegovine).

Sastanku su prisustvovali i gđa. Elma Demir, nezavisni istraživač OGP, g-đa. Elvira Hrbat, PWC i gosp. Elvis Mujanović, Savjetnik u GIZ-u.

Sastanak je počeo u 14.30 sati.

Sastanak je uvodnim obraćanjem otvorio gosp. Emsad Dizdarević koji je pozdravio prisutne i zahvalio se na prisustvu gđi. Elmi Demir, g-đi. Elviri Hrbat, PWC i gosp. Elvisu Mujanoviću, te prisutne upoznao da će teme sastanka biti:

**Ad 1.** Izvještaj o realizaciji mjera i uticaj COVID-19 pandemije na realizaciju budućih aktivnosti;

**Ad 2.** Prezentacija Open Data Readiness Assessment (ODRA) - Elvira Hrbat, PwC;

**Ad 3.** Razno.

Nakon uvodnog obraćanja, gosp. Emsad Dizdarević je pozvao prisutne članove i članice da podnesu izvještaj o realizaciji mjera i uticaj COVID-19 pandemije na realizaciju budućih aktivnosti.

**Ad 1. Izvještaj o realizaciji mjera i uticaj COVID-19 pandemije na realizaciju budućih aktivnosti**

**G-din. Alen Mrgud, Agencija za statistiku BiH**, je istakao da je mjera 1. većim dijelom ispunjena, a da su za mjeru 2. trenutno u toku aktivnosti kako bi se omogućila dostupnost podataka iz oblasti tržišta rada (podaci o platama), građevinske dozvole i dr, te naglasio da su za mjeru 3. započete aktivnosti na definisanju oblasti iz kojih će biti otvoreni podaci.

**G-din. Mevludin Džindo, Agencija za prevenciju korupcije i borbu protiv korupcije,** je istakao da je za mjeru 1. aplikativno rješenje vezano za planove integriteta skoro u potpunosti razvijeno, i da se u narednom periodu očekuje njegovo zvanično preuzimanje od strane Agencije nakon čega slijedi provođenje postupka javnih nabavki IT opreme neophodne za uspostavu i stavljanje u punu funkciju ovog modula (server i ostala oprema).

Za mjeru 2. Kreiranje i objavljivanje priručnika za korištenje web platforme, je naglasio da je uspostavljen sistem e-obuka (http: //obuke.apik.ba/), prošao je pilot fazu, a nakon što se usvajanja Strategije za borbu protiv korupcije BiH za period 2020-2024 moći će se obavljati i obuke.

**G-đica. Mubera Begić, Ured koordinatora za refomu javne uprave** je istakla je mjera 1. realizovana u potpunosti, kao i da je izgradnja kapaciteta iz mjere 2. također u finalnoj fazi realizacije, te da je Ured koordinatora za reformu javne uprave već realizirao najveći dio obaveza iz mjera za koje je zadužen.

**G-đa. Halida Pašić, Ministarstvo finasija i trezora BiH,** je istakla da realizacija mjera iz Akcionog plana trenutno stagnira jer nije usvojen Budžet institucija BiH te da će se aktivnosti na realizaciji mjera intenzivirati nakon njegovog usvajanja.

**G-din. Nedžad Salman, Ministarstvo pravde BiH** je istakao da je su još u oktobru 2019.godine održane četiri od ukupno osam predviđenih radionica za organizacije civilnog društva o Pravilima za konsultacije u izradi pravnih propisa i učešću u konsultacijama putem web platforme eKonsultacije a da će se preostale četiri radionice održati u što skorije vrijeme. Način održavanja radionica (on line ili uživo) ovisiće o trenutnom stanju pandemije Covid – 19.

Svi prisutni su istakli da je, i pored trenutnih otežavajućih okolnosti izazvanih Covid – 19 pandemijom, realizacija mjera se najvećim dijelom odvija planiranom dinamikom.

**Ad 2. Prezentacija Open Data Readiness Assessment (ODRA) - Elvira Hrbat, PwC**

G-đa. Elvira Hrbat, PwC je prezentirala Open Data Readiness Assessment (ODRA). Open Data Readiness Assessment (ODRA) je alat pomoću kojeg se vrši procjena spremnosti vlade ili čak pojedinačnih agencija za provedbu inicijative otvorenih podataka.

Prisutne je upoznala da je u toku program ″Procjena spremnosti za otvorene podatke u BiH″ Programa jačanja javnih institucija u BiH, koji u ime vlada Njemačke i Ujedinjenog Kraljevstva provodi njemački GIZ (Deutsche Gesellschaft für Internationale Zusammenarbeit). Projekat provodi PricewaterhouseCoopers d.o.o. Sarajevo (PwC) u konzorcijumu sa Transparency International u BiH i ProPuh d.o.o. Zagreb, a u saradnji i koordinaciji sa Uredom koordinatora za reformu javne uprave, Ministarstvom pravde BiH i Agencijom za statistiku BiH.

Na kraju je istakla, da su trenutno u toku aktivnosti u vezi sa pripremom ODRA Izvještaja koji će biti prezentovan na konferenciji koja će se održati u decembru 2020.godine.

**Ad 3. Razno**

Pod tačkom razno nije bilo rasprave niti dodatnih pitanja.

Sastanak je završen u 16:00 sati.

Zapisničar: Predsjedavajući Savjetodavnog vijeća

Jelena Skokić Emsad Dizdarević

Sarajevo, 15.05.2020. godine